Norsk Redaktørforening

Styremøte 2019-02-05 Oslo

RKN

**Sak 2019-03: Handlingsplanen 2019-2021 – andre utkast**

I styrets møte 5. desember presenterte sekretariatet utkastet til handlingsplan. Styret var i all hovedsak tilfreds med utkastet, men oppfordret sekretariatet til å justere enkelte punkter, endre formuleringen «restart for redaktører» i tiltak under teknologi og fremheve betydningen av tilpassede tilbud til underordnede redaktører samt redaktører i små redaksjoner. Sekretariatet har foretatt endringer i tråd med signalene fra styret. Utkastet er laget på plattformen canva og [finnes her](https://www.canva.com/design/DADJ0ovEDgA/nousAqcvqEyY3lcQCRJTkw/view?utm_content=DADJ0ovEDgA&utm_campaign=designshare&utm_medium=link&utm_source=sharebutton) og i tillegg som vedlegg i pdf-format.

Tanken er å sende planen ut på høring til regionforeningene og medlemmene med endelig debatt og vedtak på landsmøtet. Sekretariatet vil jobbe videre med hvordan en endelig presentasjon av planen på landsmøtet bør utformes. Her mener sekretariatet at det vil være en fordel å formidle ulike synspunkter fra medlemmene gjennom bruk av levende bilder.

Forslag til vedtak:

Styrets forslag til handlingsplan for 2019-2021 sendes ut på høring til medlemmene og regionforeningene med de endringer som ble gjort i styrets møte.